Presentere+tall+grafisk


 * Presentere tall grafisk**

De fleste er kjent med regneark som excel o.l programvare, og her finner man en rekke ulike måter å presentere tall på – de mest brukte er nok ;

• stolpediagram (søylediagram) • linjediagram • kakediagram

Excel har mange ulike måter utover de som er nevnt over for å representere data og tall grafisk - her er det å prøve seg fram og leke litt…

Dersom man bruker Google Spreadsheet (Google Docs ) finner man i tillegg noen litt mer fancy presentasjons-måter. I disse små eksempler er det tatt utgangspunkt i noen statistiske data fra SSB (andel husstander med PC, internett og bredbånd i perioden 2003-2008)

Det første eksemplet (bildet til høyre) viser en gadget som heter Gauge – og den viser status i 2003 (insert – gadget, og så velger du type Gauge). Denne illustrerer kanskje ikke så veldig godt (?) – det er gjerne ikke den beste måten å vise slike data på. Gauge kan du også sette inn ulike fargefelt (grønn, gul, rød) – omtrent som et speedometer.

En litt morsommere måte å vise de samme tallene som i Gauge-eksempelet over er ved å bruke Bars of Stuff (her får du ulike valg for hva som skal presenteres – jeg har valgt tog) – og den er vel mer forklarende i forhold til å vise forskjellene.

En måte å presentere på som er veldig i skuddet om dagen er Motion Chart og her har jeg laget en liten video som viser to ulike representasjonsmåter; første del viser et boblediagram med sporing over tid (jeg liker ikke helt de store etikettene, dette er sikkert mulig å fjerne), bedre er gjerne andre del som viser et søylediagram som vokser i takt med tiden (videoen er laget med Screenr – se eget avsnitt for mer informasjon). Du kan bruke embed-kode for å sette video inn på blogg, hjemmeside eller LMS. media type="youtube" key="lDVxQnsyjVA" height="344" width="425"


 * Framgangsmåten for å lage presentasjonen i videoen**

I Google Docs velger du Create New – Spreadsheet for å få fram regneark. Du lager tabell med de opplysningene du vil visualisere – se eksempel under på hvordan det ser ut. Merk alle felt i tabellen din og velg Insert – Gadget. Nå kan du enten velge All eller Chart for å få fram Motion Chart. Velg dette og trykk Apply for å få fram presentasjonen. .